จอมขมังเวทย์ 2020

จอมขมังเวทย์ 2020 เป็นภาพยนตร์ไทยแนวโลดโผน สยองขวัญ ระทึกขวัญ ปี พ.ศ. 2562 ภาคต่อของ จอมขมังเวทย์ เมื่อปี พ.ศ. 2548 จากการกำกับของ ปิยะพันธ์ุ ชูเพ็ชร์ ผู้กำกับจากภาคแรก นำแสดงโดย ปริญ สุภารัตน์, จิรายุ ตันตระกูล, สินจัย เปล่งพานิช, ชิชา อมาตยกุล, พิชชาภา พันธุมจินดา ร่วมด้วย ฉัตรชัย เปล่งพานิช ที่กลับมารับบท อิทธิ จอมขมังเวทย์ในตำนานที่หายสาบสูญ ภาพยนตร์เรื่องนี้เข้าฉายครั้งแรกเมื่อวันที่ 14 พฤศจิกายน พ.ศ. 2562 และในตอนท้ายเรื่อง อครา อมาตยกุล ยังได้กลับมาร่วมแสดงเป็นนักแสดงรับเชิญพิเศษในบท ร้อยตำรวจตรีสันติ อีกหนึ่งจอมขมังเวทย์ในตำนาน

 เนื้อเรื่อง 
เรื่องราวของ วิน (ปริญ สุภารัตน์) นักมวยหนุ่ม อารมณ์ดี ผู้ไม่เคยเชื่อเรื่องงมงาย ที่สูญเสียพ่อซึ่งเป็นเจ้าของค่ายมวยจากการถูกถล่มยิงระหว่างเดินทางกลับจากชกมวย และคนร้ายยังได้นำเครื่องรางของขลังของพ่อของเขาไปด้วย ทำให้เขาซึ่งรอดชีวิตเพียงคนเดียวตัดสินใจหันหน้าเข้าสู่โลกของศาสตร์ลึกลับและอาคมไสยเวทเพื่อสืบหาและจัดการกับฆาตกรและผู้บงการอยู่เบื้องหลังการตายของพ่อ แต่เมื่อสืบลึกลงไปเขาก็ยิ่งถลำลึกเข้าสู่ด้านมืดมากขึ้น และทำให้เขาได้เข้าไปพัวพันกับ อิทธิ (ฉัตรชัย เปล่งพานิช) จอมขมังเวทย์ในตำนาน, ก็อด (จิรายุ ตันตระกูล) จอมขมังเวทย์รุ่นใหม่ผู้คลั่งพลังทำลายล้าง และ ครูเมย์ (สินจัย เปล่งพานิช) ไลฟ์โค้ชชื่อดังเจ้าลัทธิใหม่แห่งยุค

 อ้างอิง 

หมวดหมู่:ภาพยนตร์โลดโผนไทย
หมวดหมู่:ภาพยนตร์สยองขวัญเหนือธรรมชาติไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์ไทยที่ออกฉายในปี พ.ศ. 2562
หมวดหมู่:ภาพยนตร์ภาคต่อไทย
หมวดหมู่:ภาพยนตร์ไทยในคริสต์ทศวรรษ 2010
หมวดหมู่:ภาพยนตร์ที่กำกับโดย ปิยะพันธุ์ ชูเพ็ชร์
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ภาษาไทยในคริสต์ทศวรรษ 2010
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ถ่ายทำในประเทศไทย